યાદીમાં વધુમાં જણાવ્યાનુસાર રાજ્ય સરકારે બાળકીઓ અને મહિલાઓને વધુ સુરક્ષા મળે, જાગૃતિ આવે અને કાયદાઓનું માર્ગદર્શન મળી રહે તે હેતુથી અનેકવિધ નવા આયામો હાથ ધર્યા છે. જેમાં જે તે જિલ્લા પોલીસ સાથે સંપર્કમાં રહીને મહિલાઓ સંબંધી સમસ્યાઓના ઝડપી નિવારણ માટે સ્પેશીયલ મહિલા પોલીસ વોલેન્ટેરીયસની રચના કરવામાં આવનાર છે. જે અંતર્ગત અમદાવાદ ગ્રામ્ય તથા સુરત ગ્રામ્ય એમ બે જિલ્લાઓમાં પાયલોટ પ્રોજેકટ શરૂ કરવામાં આવ્યો છે. રાજયમાં શહેર-જિલ્લા-તાલુકા અને ગ્રામ્ય કક્ષાએ મહિલા સુરક્ષા સમિતિની રચના કરવમાં આવી છે.